194 CORRESPONDANCE DU COMTE DE LEYCESTER. 
iuger, en quel estat sont les affaires, sur lesquelz apparament 
adviendra bien tost un adinirable chaingement. Lon tient pour 
certain que ceux de La Rochelle, aydez des troupes du Roy de 
Navarre, ont repris Marran ') et que l’artillerie est tirée hors de 
La Rochelle pour aller assiéger Niort. On escrit de Languedoc, 
que le Vicomte de Turéne a prins plusieurs forteresses, quy incom- 
modèrent fort la ville de Nysmes. L’on croit aussy que l’armée 
d’Espaigne ?) est partie de Lisbonne à la fin de may *), composée 
de 130 vaisseaux et de tant de soldatz et munitions de guerre, 
que Vostre Excellence pourra veoir par le mémoire, que je luy 
envoye, qu'un Flamen, mien amy, a receu de Lisbonne mesme du 
9e de may. Plusieurs ne peuvent croire, que ce soit pour Angle- 
terre, mais ouy bien pour les Indes, afin d’y conquérir un royaume, 
que l’on dit estre nouvellement descouvert, quy est fort abondant 
en or et en argent. On en sçaura bien tost la vérité. On me mande 
du pays walon, que le Duc de Parme fait tousiours grandes démon- 
strances de vouloir embarquer ses gens *), et y court aussy le 
bruit, que c'est pour Angleterre; mais sy ainsy estoit, il n’est 
point eroiable, qu’il souffiroit le commerce sy libre comme il fait, 
d'autant que par ceste occasion on auroit moien en Provinces 
Unies d'en estre adverty et d’aller avec les forces d'Angleterre et 
celles desdites Provinces au devant de ses desseings; cependant 
parmy ceste apparence de guerre on me mande qu'on y espère la 
paix, estans les députez de la Royne à Bourbourg *) avec ceux 
du Duc de Parme empeschez à la traicter. Sy ainsy est, Monseig- 
neur, il plaira Vostre Excellence d’avoir souvenance du fait de 
Monsieur le Prince d’Espinoy 5), suivant la pryère, qu'il vous en 
a faite par ses lettres, que j'ai envoié à Vostre Excellence avec 
les miennes du 5e de may, et Vostre Excellence s’obligera à soy 
de beaucoup, outre augmentation de sa réputation d’estre favo- 
rable aux affligez, principalement en choses sy iustes. En cest 
endroit je suplieray Vostre Excellence de me tenir tousiours au 
nombre de ses très humbles serviteurs, quy de grande dévotion 
1) Dupzessis-Mornay, Mémoires, IV, p. 212 suiv. Voyez plus haut, p. 187. 
2) La Grande Armade. 
3) En vérité elle partit le 28 à 30 mai. 
4) Motley, II, p. 482 suiv. 
5) Motley, II, p. 373 suiv. 
6) Voyez la lettre du 5 mai, p. 191. 
